বিশ্ব হকির র্যাঙ্কিংয়ে মালয়েশিয়ার অবস্থান যেখানে ১২ নম্বরে, সেখানে বাংলাদেশ রয়েছে ৩১ নম্বরে। দুই দলের শক্তির ফারাকটা এখানেই স্পষ্ট। শক্তিশালী এই মালয়েশিয়ার সঙ্গে যে কুলিয়ে উঠা সম্ভব নয়, সেটা আগেই অনুমেয় ছিল। মাঠের লড়াইয়ে হলোও তাই। তবে ব্যবধান যে এত বড় হবে, সেটা ধারণায় ছিল না। কম গোলে হারের একটা লক্ষ্য ছিল কোচ গোপীনাথন কৃষ্ণমূর্তির। কিন্তু হারতে হলো ৭-০ গোলে। গতকাল এশিয়াড হকিতে নিজেদের তৃতীয় ম্যাচে বড় হারের লজ্জা নিয়েই মাঠ ছাড়ে শিটুল-জিমি-চয়নরা।